कौआ तो अपनी आदत छोड़ नहीं सकता था. फिर जब किसी भूंखे को बढ़िया भोजन मिल रहा हो तो वह कब रुकता है. बेचारे बटेर ने उसे ऐसा करने से रोका भी था, मगर कौआ कहाँ मानने वाला था. उसने तो अपना खाने का क्रम जारी रखा. दूसरी ओर ग्वाला भी जान गया था कि उसका दही कम हो रहा है. इसलिए उसने दही का मटका सिर से उतार कर नीचे जमीन पर रख दिया और ऊपर दृष्टि कर दही चोर को खोजने लगा. ऊपर एक वृक्ष पर कौआ और बटेर दोनों साथ – साथ बैठे थे.